b'\n_START_ARTICLE_\nJames Burkett Hartle\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je leta 1964 na Caltech pod Gell-Mannovim mentorstvom._NEWLINE_Skupaj z Gell-Mannom in drugimi je razvil drugo razli\xc4\x8dico k\xc3\xb8benhavnske interpretacije, ki je splo\xc5\xa1nej\xc5\xa1a in primernej\xc5\xa1a za kvantno kozmologijo, in temelji na skladnih zgodovinah._NEWLINE_Z Brillom je leta 1964 odkril Brill-Hartleov geon, pribli\xc5\xbeno re\xc5\xa1itev na podlagi Wheelerjevega predloga domnevnega pojava, kjer paket gravitacijskega vala v strnjenem obmo\xc4\x8dju prostor-\xc4\x8dasa omejuje gravitacijski privlak lastne energije polja._NEWLINE_Na In\xc5\xa1titutu Enrica Fermija Univerze v Chicagu je leta 1983 skupaj s Hawkingom razvil\xc2\xa0\xc2\xbbHartle-Hawkingovo valovno funkcijo Vesolja\xc2\xab. Ta dolo\xc4\x8dena re\xc5\xa1itev Wheeler-DeWittove ena\xc4\x8dbe je mi\xc5\xa1ljena kot opis za\xc4\x8detnih pogojev kozmologije Prapoka._NEWLINE_Hartle je napisal u\xc4\x8dbenik o splo\xc5\xa1ni teoriji relativnosti._NEWLINE_Je \xc4\x8dlan Nacionalne akademije znanosti.'